Imtella' Diċembru 18, 2021 Iċ-ċittadini tal-Korea ta' Fuq ġew ordnati biex ma jidħkux u lanqas jixorbu alkoħol għall-11-il jiem li ġejjin. Din l-ordni ħarġet mill-mexxej tal-pajjiż Kim Jong Un hekk kif il-pajjiż qed ifakkar l-10 anniversarju mill-mewt ta' missieru Kim Jong Il. Jong Il dam imexxi 'l pajjiż għal 17-il sena wara li ħa post missieru, Kim Il Sung, fit-tmexxija tal-pajjiż. Il-familja tagħhom ilha tmexxi l-Korea ta' Fuq mill-1948 u matul is-snin kellhom diversi kunflitti fosthom mal-Korea ta' Isfel u l-Istati Uniti.